Eyvind Vesselbo (V), 2004-02-20:
Jeg kan godt forstå, at hr. Keld Albrechtsen er lidt irriteret over, at vi har fundet en løsning, hvor det er muligt at nå frem til sådan en beslutning.
Så kommer der en principaftale, hvis der er nogen, der er interesseret, og så får planteskolen faktisk en mulighed for at leve videre.
Og hvis planteskolen får en mulighed for at leve videre, hvad så?
Ja, så redder man arbejdspladserne.
Men det er klart, at hvis hr. Keld Albrechtsen ikke vil være med til at redde de arbejdspladser ved at lave skyggeboksning og bare stemme imod vores vedtagelse her, jamen så klarer vi det selv.
Jeg vil godt starte med at sige til fru Elsebeth Gerner Nielsen, at man ikke skal være forundret over, at Venstre ikke er med på det forslag til vedtagelse, som hr. Ole Stavad m.fl. har fremsat, for sagen er jo, at jeg står her med et meget bedre forslag til vedtagelse fra Venstre, De Konservative og Dansk Folkeparti, som jo på en glimrende måde samler det op, som er i de to andre forslag til vedtagelse, som vi jo lige har hørt nu.
Derfor er der jo ikke så meget grund til, at jeg er med på det andet forslag til vedtagelse, for der er jo den mulighed, at alle kan stemme for vores forslag, når jeg nu læser det op til sidst.
Så vil jeg sige tak for rosen fra hr. Ole Stavad, men alarmklokkerne er der jo, når man bliver rost af hr. Ole Stavad.
Man skal passe på, for så er det et spørgsmål, om man nu har udtalt sig på den rigtige måde.
Det er en helt forkert vurdering af denne her situation, og jeg mener i øvrigt, at det forslag til vedtagelse, vi fremsætter, netop er et resultat af et godt, gedigent politisk arbejde, som jeg synes hr. Ole Stavad skulle have været med i, men det vender vi tilbage til.
Denne forespørgsel er jo stillet med baggrund i beslutningen om at stoppe statslig planteproduktion under Miljøministeriet, og som det allerede har været nævnt,
Mange har ønsket, at Fosdal Planteskole skulle overleve, både på grund af den miljøvenlige planteproduktion
og også på grund af de personer, som er beskæftiget på Fosdal, og som gerne skulle bevare deres arbejde.
Det, som sagen principielt drejer sig om, er jo spørgsmålet om produktion af planter til skovrejsning uden brug af pesticider, og det er jo også det, der er temaet for forespørgslen.
I forbindelse med besparelser på Skov- og Naturstyrelsen blev det vedtaget at stoppe driften af statens planteskoler.
Prognoser viser, som ministeren har nævnt, at der vil blive brug for færre planter til skovrejsning, fordi vi i langt højere grad går over til naturnær skovdrift.
Derfor er det besluttet, at staten skal ud af det område.
Det betyder jo ikke, at der ikke længere vil være pesticidfri produktion af planter.
De private planteskoler vil jo ganske givet
hurtigt slå ind på den vej, hvis de ikke allerede gør det i dag.
Hvad angår de to planteskoler er det sådan, at miljøministeren har meddelt, at han ser positivt på, som vi jo kunne høre, at de eventuelt kan overtages af andre.
Som jeg nævnte før, har der jo specielt været en debat
om Fosdal Planteskole.
Borgmesteren i Brovst m.fl. har været i deputation i Miljø- og Planlægningsudvalget for at fortælle om planteskolens betydning for lokalområdet og for de 15-17 arbejdspladser, det drejer sig om.
Nordjylland er hårdt ramt af tab af arbejdspladser, så hvis det er muligt at bevare arbejdspladserne på Fosdal, hvis planteskolen overgår til andet regi, så vil vi være meget positive over for det, og jeg er bekendt med, at borgmesteren i Brovst arbejder med sagen for at finde et grundlag at køre planteskolen videre på.
Forslag til vedtagelse
»Miljøministeren har den 23. oktober 2003 fremsendt en redegørelse for beslutningen om ophør af den statslige planteproduktion.
Folketinget konstaterer, at hensynet til produktion af planter til skovrejsning m.v. uden brug af pesticider er tillagt prioritet.
Af redegørelsen fremgår således, - at man lægger til grund, at man ved fremtidige udbud vedrørende plantemateriale vil stille de nødvendige miljøkrav til producenterne, som sikrer, at miljøbelastningen holdes på det nuværende niveau, - at overgang til naturnær drift vil give et yderligere bidrag til en økologisk driftsform, og - at de private planteskoler hurtigt vil justere produktionskapaciteten for at imødekomme den øgede efterspørgsel efter privat producerede planter. Folketinget konstaterer endvidere med tilfredshed, - at miljøministeren på spørgsmålet om, hvorvidt driften af Fosdal Planteskole eller Planteskolen i Humlebæk kan overtages af andre, har tilkendegivet, at han er indstillet herpå, såfremt der foreligger en principaftale herom senest den 1. april 2004.«